# ДОГОВОР

**№07/13.10.2017г.**

Днес, 13.10.2017г., в град Брегово, на основание чл. 194 от Закона за обществените поръчки, във връзка с Обява №02/19.09.2017г. за обществена поръчка на стойност по чл.20, ал.3 от ЗОП и утвърден Протокол от 03.10.2017г. от кмета на Община Брегово, се сключи настоящия договор между:

1. Община Брегово, представлявана от инж.Милчо Лалов Въков – кмет на общината и Христина Борисова Николова - гл.счетоводител, с БУЛСТАТ 000159489, от една страна, наричана в този договор за краткост по-долу ВЪЗЛОЖИТЕЛ и

2 ЕТ «ДОРТИКУМ-ВРЪВ-БОЯН КИРИЛОВ» със седалище и адрес на управление: обл.Видин, общ. Брегово, с. Връв, ЕИК 201027148, представлявано от Боян Кирилов Ицов

**РАЗДЕЛ І**

**Предмет на договора**

1.Специализиран превоз на работници и служители от социалните заведения по маршрут: Брегово – Куделин – Брегово, с часове на тръгване:

от Брегово – 7,15 часа и 16,45 часа

от Куделин - 8,00 часа и 17,00 часа – работници и служители.

### РАЗДЕЛ II

### ЦЕНА И НАЧИН НА ПЛАЩАНЕ

2. Всяка транспортна услуга се заплаща на ИЗПЪЛНИТЕЛЯ в срок не по-късно от 30 дни след нейното фактуриране по банкова сметка на ИЗПЪЛНИТЕЛЯ:

***заличено на основание чл.2 ЗЗЛД***

Единичната цена на километър пробег, предмет на настоящия договор е 2,85(два лева и осемдесет и пет стотинки) лева без включен ДДС, или 3,42 (три лева и четиридесет и две стотинки) лева с включен ДДС.

В случай, че за изпълнението на настоящия договор има сключени един или повече договори за подизпълнение**.** ВЪЗЛОЖИТЕЛЯТ извършва окончателното плащане, след като получи от ИЗПЪЛНИТЕЛЯ доказателства, че е заплатил на подизпълнителя/те всички работи, приети по реда на настоящия договор.

**РАЗДЕЛ ІIІ**

##### Задължения на ВЪЗЛОЖИТЕЛЯ

3.Предоставя право на ИЗПЪЛНИТЕЛЯ да извършва специализиран превоз на работници и служители от социални заведения по маршрута, предмет на настоящия договор.

4.Да извършва периодични проверки относно спазване задълженията на ИЗПЪЛНИТЕЛЯ, определени с този договор.

5.Предоставяне право на ползване на начални, междинни и крайни спирки, обслужващи маршрута - предмет на договора.

**РАЗДЕЛ ІV**

**Задължения на ИЗПЪЛНИТЕЛЯ**

6.Да осигури минимум 2(два) броя МПС, с не по-малко от 70 (седемдесет) седящи места за нормалното изпълнение на възложеното с този договор.

7. Да обозначи с табели автобуса/автобусите, изпълняващи възложеното маршрутно разписание.

8.Да спира на всички спирки по маршрута.

9.Да изпълнява точно възложеното маршрутно разписание и да не го променя без писменото съгласие на ВЪЗЛОЖИТЕЛЯ.

10.При създала се обективна невъзможност да се изпълняват разписанията, ИЗПЪЛНИТЕЛЯТ е длъжен незабавно да уведоми писмено ВЪЗЛОЖИТЕЛЯ. В противен случай се счита, че ИЗПЪЛНИТЕЛЯТ виновно нарушава договора.

11.Да отоплява салона при температура на въздуха по – ниска от 10 С.

12.Да осигурява необходимите хигиенни условия в салона на автобусите.

13.Да има поставено на видно място в салона на автобуса удостоверението за сключена застраховка “Злополука“, съгласно Наредбата за задължителното застраховане.

14.Да спазва стриктно изискванията на ЗДП и ППЗДП.

15.Да не преотстъпва правото за извършване на обществен превоз на пътници на друг превозвач без писмено съгласуване с ВЪЗЛОЖИТЕЛЯ.

16.Да не се променя предложената цена на километър пробег без изричното писмено съгласие на Възложителя.

17.В случай на авария да подсигури друг превоз на работниците и служителите.

18.Да издава абонаментни карти за специализирания превоз на работници и служители.

19.При неустойка ИЗПЪЛНИТЕЛЯ заплаща стойността на наетия от общината друг превоз.

**РАЗДЕЛ V**

**Отговорности на страните по неизпълнение на задълженията**

**по договора**

20.Всяка страна по договора, когато установи, че не може да изпълни задълженията си по същия, е длъжна незабавно да уведоми другата писмено, след което двете страни предприемат съвместни действия за намаляване или предотвратяване на вредите и пропуснатите ползи.

21.ИЗПЪЛНИТЕЛЯТ се освобождава от отговорност по настоящия договор при:

-природни бедствия и стихии ;

-отклоняване на автобусите от военните власти или контролни органи.

**РАЗДЕЛ VI**

**Срок на договора**

**22**. Настоящият договор се сключва за срок от 12 месеца, считано от датата на сключване на договора.

**РАЗДЕЛ VІI**

**Прекратяване на договора**

23.Договорът се прекратява едностранно от Възложителя с едномесечно писмено предизвестие при неизпънение / цялостно или частично/ на предмета на договора.

24.Договорът се прекратява по взаимно съгласие на страните, изразено в писмена форма.

25. Договорът се прекратява при изтичане на срока.

26.Договорът може да бъде прекратен предсрочно при установяване от страна на ВЪЗЛОЖИТЕЛЯ, че ИЗПЪЛНИТЕЛЯТ си е послужил с нередовни или с невярно съдържание документи при сключване на договора, без да дължи на последния писмено предизвестие.

27.Договорът се прекратява автоматично при отнемане на лицензията на ИЗПЪЛНИТЕЛЯ за извършване на обществен превоз на пътници от Министъра на транспорта и съобщенията или от упълномощено от него лице.

28.Договорът може да бъде прекратен с двумесечно писмено предизвестие от всяка една от страните.

**РАЗДЕЛ VІIІ**

**Преходни и заключителни разпоредби**

29. Споровете, възникнали по тълкуването или изпълнението на настоящия Договор ще се решават от страните по споразумение, а когато това се окаже невъзможно – по реда на ГПК.

30. За неуредени въпроси по настоящия Договор ще се прилагат разпоредбите на ТЗ, ЗЗД и действащите нормативни актове.

Договорът се състави в два еднообразни екземпляра, по един за всяка от страните и се подписа както следва:

**ВЪЗЛОЖИТЕЛ** : (п) чл.2 ЗЗЛД  **ИЗПЪЛНИТЕЛ**: (п) чл.2 ЗЗЛД(инж. Милчо Лалов -

кмет на Община Брегово) (Боян Кирилов Ицов )

**Гл.счетоводител**: (п) чл. ЗЗЛД

**(**Христина Николова)

**Съгласувал:**

Гл.експерт „ПО” (п) чл.2 ЗЗЛД

(Росица Костадинова)